CELEX: C2006/086/05
Language: da
Date: 2006-04-08 00:00:00
Title: Domstolens dom (Store Afdeling) af  31. januar 2006  i sag C-503/03, Kommissionen for De Europæiske Fællesskaber mod Kongeriget Spanien (Fri bevægelighed for personer — direktiv 64/221/EØF — tredjelandsstatsborger, der er ægtefælle til en statsborger i en medlemsstat — ret til indrejse og ophold — restriktion begrundet i hensynet til den offentlige orden — Schengen-informationssystemet — indberetning som uønsket)

8.4.2006   
            
            
               DA
            
            
               Den Europæiske Unions Tidende
            
            
               C 86/3
            
         
      DOMSTOLENS DOM
   
   (Store Afdeling)
   af 31. januar 2006
   i sag C-503/03, Kommissionen for De Europæiske Fællesskaber mod Kongeriget Spanien (1)
   
   (Fri bevægelighed for personer - direktiv 64/221/EØF - tredjelandsstatsborger, der er ægtefælle til en statsborger i en medlemsstat - ret til indrejse og ophold - restriktion begrundet i hensynet til den offentlige orden - Schengen-informationssystemet - indberetning som uønsket)
   (2006/C 86/05)
   Processprog: spansk
   I sag C-503/03, angående et traktatbrudssøgsmål i henhold til artikel 226 EF, anlagt den 27. november 2003, Kommissionen for De Europæiske Fællesskaber (befuldmægtigede: C. O'Reilly og L. Escobar Guerrero) mod Kongeriget Spanien (befuldmægtiget: M. Muñoz Pérez), har Domstolen (Store Afdeling), sammensat af præsidenten, V. Skouris, afdelingsformændene P. Jann (refererende dommer), C.W.A. Timmermans, A. Rosas og J. Malenovský samt dommerne S. von Bahr, J.N. Cunha Rodrigues, R. Silva de Lapuerta, K. Lenaerts, E. Juhász, G. Arestis, A. Borg Barthet og M. Ilešič; generaladvokat: J. Kokotti; justitssekretær: R. Grass, den 31. januar 2006 afsagt dom, hvis konklusion lyder således:
   
               1)
            
            
               Kongeriget Spanien har tilsidesat sine forpligtelser i henhold til artikel 1-3 i Rådets direktiv 64/221/EØF af 25. februar 1964 om samordning af de særlige foranstaltninger, som gælder for udlændinge med hensyn til rejse og ophold, og som er begrundet i hensynet til den offentlige orden, sikkerhed og sundhed, idet det har nægtet henholdsvis indrejse og visum med henblik på indrejse til de kontraherende stater i aftalen om gradvis ophævelse af kontrollen ved de fælles grænser, undertegnet den 14. juni 1985 i Schengen, til Farid og Bouchair, som er tredjelandsstatsborgere, der er ægtefæller til statsborgere i en medlemsstat, alene fordi de var indberettet som uønskede i Schengen-informationssystemet, uden først at have undersøgt, om disse personers tilstedeværelse udgjorde en virkelig, aktuel og tilstrækkeligt alvorlig trussel mod et grundlæggende samfundshensyn.
            
         
               2)
            
            
               Kongeriget Spanien betaler sagens omkostninger.
            
         
      (1)  EUT C 21 af 24.1.2004.